# Cannes (filmski festival)

### Iz Wikipedije, proste enciklopedije

Za druge pomene glej Cannes (razločitev).
Cannes, festivalna in kongresna palača
Roman Polanski in Adrien Brody
Del canske tradicije: mlada igralka, ki bi se rada uveljavila, pozira fotografom

Mednarodni filmski festival v Cannesu velja za najpomembnejši in najbolj znani filmski festival na svetu. Uvršča se v t. i. skupino A-festivalov, kjer so tudi filmski festivali v Berlinu, Benetkah, Locarnu in Karlovyh Varyh.

## [uredi] Zgodovina

Canski filmski festival je bil prvič izveden že pred drugo svetovno vojno. Vendar zaradi izbruha vojne ni prišel dlje od slavnostne otvoritve. Tako je bil prvi pravi festival prirejen leta 1946. V letih 1948 in 1950 je bil odpovedan zaradi pomanjkanja denarja.

Leta 1968 so, pod vplivom majske vstaje, festival prekinili. Louis Malle (kot član takratne žirije), François Truffaut, Claude Berri, Jean-Gabriel Albicocco, Claude Lelouch, Roman Polanski in Jean-Luc Godard so namreč vdrli v veliko dvorano Festivalske palače in zahtevali prekinitev projekcije iz solidarnosti do stavkajočih študentov in delavcev. Isto akcijo lahko tolmačimo tudi kot protest zoper imenovanje novega direktorja na čelo Francoske kinoteke.

## [uredi] Tekmovalni programi in nagrade

Vsako leto se sestavijo nove mednarodne žirije, katerih člani so predvsem (ampak ne izključno) delavci iz filmske industrije. Najpomembnejša nagrada je Zlata palma (Palme d'Or), ki jo podelijo najboljšemu celovečernemu filmu v tekmovalnem programu.

Druge nagrade, za katere se potegujejo celovečerni filmi in njihovi ustvarjalci, so: Velika nagrada žirije (Grand prix du jury), Nagrada žirije (Prix du Jury) in (ne vsako leto podeljena) Posebna nagrada žirije ter nagrade za najboljšo žensko vlogo, moško vlogo, najboljšega režiserja ter najboljši scenarij.

Tudi nekatere druge organizacije podelijo nagrade, med drugim Mednarodno združenje filmskih kritikov (Nagrada FIPRESCI (Prix de la FIPRESCI)) ter posvetna združenja (Nagrada ekumenske žirije (Prix du Jury oecuménique)).

Poleg glavnega tekmovalnega programa obstajajo še tekmovanje za kratke filme (podeljena Zlata palma za kratki film (Palme d'Or du court métrage)), tekmovanje študentskih filmov Cinéfondation ter tekmovanje Un Certain Regard, kjer od leta 1998 naprej podeljujejo istoimensko nagrado (Prix Un Certain Regard).

V okviru filmskega festivala priredita neodvisno posebna srečanja in projekcije tudi združenje režiserjev (La Quinzaine des Réalisateurs) ter organizacija filmskih kritikov (La Semaine Internationale de la Critique). Tudi v okviru teh dogodkov so podeljene različne nagrade.

Posebej je potrebno omeniti nagrado Zlata kamera (Caméra d'Or), ki jo podeljujejo od leta 1978 naprej, in sicer za najboljši prvi film. Dobitnika namreč določi posebna žirija, ki jo sestavljajo predstavniki vseh treh organizatorjev, torej vodje festivala, režiserjev in kritikov.

## [uredi] Zlata palma

Zlato palmo so prvic podelili leta 1955. Do takrat se je najpomembnejša nagrada imenovala Velika nagrada mednarodnega filmskega festivala (Grand Prix du Festival International du Film). Nagrado lahko prejmeta tudi dva filma hkrati, kar se je nazadnje zgodilo leta 1997.

Do danes ni še noben slovenski režiser osvojil to glavno nagrado v Cannesu. Nazadnje je bil slovenski film zastopan v tekmovalnem programu s filmom Splav meduze Karpa Godine, leta 1990.

Od režiserjev iz nekdanje skupne države pa je najuspešnejši v Cannesu Emir Kusturica, ki je dvakrat osvojil Zlato palmo (leta 1985 s filmom Oče na službenem potovanju ter leta 1995 s filmo Podzemlje) ter leta 2005 predsedoval glavni žiriji.

Leto | Zlata palma | Režiser | Država
2005 | Otrok | Luc & Jean-Pierre Dardenne | Belgija
2004 | Fahrenheit 9/11 | Michael Moore | ZDA
2003 | Slon | Gus Van Sant | ZDA
2002 | Pianist | Roman Polański | ZDA
2001 | Sinova soba | Nanni Moretti | Italija
2000 | Plesalka v temi | Lars von Trier | Danska
1999 | Rosetta | Luc & Jean-Pierre Dardenne | Belgija
1998 | Večnost in dan | Theo Angelopoulos | Grčija
1997 | Okus češnje | Abbas Kiarostami | Iran
Jegulja | Shohei Imamura | Japonska
1996 | Skrivnosti in laži | Mike Leigh | Velika Britanija
1995 | Podzemlje | Emir Kusturica | Jugoslavija
1994 | Šund | Quentin Tarantino | ZDA
1993 | Zbogom, konkubina | Chen Kaige | Hong-Kong
Klavir | Jane Campion | Nova Zelandija
1992 | Najboljši nameni | Bille August | Švedska
1991 | Barton Fink | Ethan in Joel Coen | ZDA
1990 | Divji v srcu | David Lynch | ZDA
1989 | Seks, laži in videotrakovi | Steven Soderbergh | ZDA
1988 | Pele Osvajalec | Bille August | Švedska
1987 | Satanovo sonce | Maurice Pialat | Francija
1986 | Misija | Roland Joffé | Velika Britanija
1985 | Oče na službenem potovanju | Emir Kusturica | Jugoslavija
1984 | Pariz, Teksas | Wim Wenders | Nemčija
1983 | Balada Narayane | Shohei Imamura | Japonska
1982 | Pogrešan | Constantin Costa-Gavras | ZDA
Pot | Serif Gören/Yilmaz Güney | Turčija
1981 | Mož iz jekla | Andrzej Wajda | Poljska
1980 | Ves ta jazz | Bob Fosse | ZDA
Kagemusha | Akira Kurosawa | Japonska
1979 | Apokalipsa zdaj | Francis Ford Coppola | ZDA
Pločevinasti boben | Volker Schlöndorff | Nemčija
1978 | Drevo cokel | Ermanno Olmi | Italija
1977 | Moj oče, moj gospod | Paolo Taviani | Italija
1976 | Taksist | Martin Scorsese | ZDA
1975 | Kronika žarečih let | Mohammed Lakhdar-Hamina | Alžirija
1963 | Leopard | Luchino Visconti | Italija
1962 | O pagador de promessas | Anselmo Duarte | Brazilija
1961 | Viridiana | Luis Bunuel | Španija
Tudi po letu dni | Henri Colpi | Švica
1960 | Sladko življenje | Federico Fellini | Italija
1959 | Črni Orfej | Marcel Camus | Francija/Brazilija
1958 | Ko gredo žerjavi | Mikhail Kalatozov | Sovjetska zveza
1957 | Vabljiva skušnjava | William Wyler | ZDA
1956 | Nemi svet | Jacques-Yves Cousteau/Louis Malle | Francija
1955 | Marty | Delbert Mann | ZDA

## [uredi] Zunanje povezave

- Mednarodni filmski festival v Cannesu
- La Quinzaine des Réalisateurs
- La Semaine Internationale de la Critique

Vzpostavljeno iz »http://sl.wikipedia.org../../../c/a/n/Cannes_%28filmski_festival%29.html«

Kategorija: Filmski festivali

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- العربية
- Azərbaycan
- Български
- Bosanski
- Català
- Dansk
- Deutsch
- Ελληνικά
- English
- Esperanto
- Español
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ಕನ್ನಡ
- 한국어
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Shqip
- Српски / Srpski
- Svenska
- Türkçe
- Tiếng Việt
- 中文